اوغوزتیوی:ایرواندا آرتیق ۵-جی گوندور تظاهرات کئچیریلیر.
ایروان پلیسینین ریس معاوینی والری اوسیپیان بو سحر نیکول پاشینیانا ایرواندا کئچیریلن کوتلوی تظاهراتین دایاندیریلماسی بارهده پولیسین قرارینی تقدیم ائدیب.او، بو بارهده قرارین آپرلین ۱۶-دا وئریلدیینی آچیقلاییب. پاشینیان ایسه اونا تقدیم ائدیلن قراری هر کسین گؤزو قارشیسیندا جیراراق یئره آتیب.
تظاهراتی یئلک بلوکوندان اولان میلت وکیلی نیکول پاشینیان رهبرلیک ائدیر.
ایرواندا باش توتان تظاهراتدا آرتیق پلیسله ده توققوشمالار قئیده آلینیب. نتیجهده اونلارلا آدام یارالانیب. یارالانانلار آراسیندا پاشینیان دا یئر آلیب.
حاکم رسپوبلیکا پارتییاسی ایسه دونن سرژ سرکیسیانین نامیزدلیینی ایرلی سوروب. بو گون ساعت ۱۲:۰۰-دا پارلامنتین سرکیسیانی باش ناظر کیمی تصدیقلیجیی گؤزلنیلیر.
پاشینیان دونن اعتراضچیلارین پارلامئنت بیناسینی محاصرهیه آلاجاقلارینی دا بیان ائدیب. اونلار پارلامنته بوتون گیریشلره مانع اولاجاقلارینی بیان ائدیبلر.
آرتیق آبوویان، کوریون، تریان کوچهلری اعتراضچیلار طرفیندن بلوکلانیب.
ایرواندا کئچیریلهن اعتراض آکسییالارینین تشببوسکاری اولان میلت وکیلی نیکول پاشینیانین اوغلو آشوت پاشینیان حبس ائدیلیب.
ارمنیستان پلیسی ایروانداکی آکسییالاردا حبس ائدیلهنلرین سایینین ۸۰ چاتدیغینی بیلدیریب.
ارمنیستان پارلامنتینده باش ناظرین سئچیمی ایله باغلی موذاکیره باشلاییب. سرژ سرکیسیانین ارمنیستانین یئنی باش ناظری سئچیلیب. سرکیسیانین باش ناظر اولماسی اوچون پارلامنتده کئچیریلن سس وئرمهده اونون لهینه ۹۳ میلت وکیلیندن ۷۷-سی سس وئریب.سرکیسیان رسپوبلیکا و داشناکسوتیون پارتییالاریندان نامیزددیر. خالق موخالیفت لیدری نیکول پاشینیانین رهبرلیگی ایله سرکیسیانین حاکمیتی یئنیدن غصب ائتمهسینه قارشی اعتراض ائدیر، حاضردا مرکزی کوچهلردهدیر. ایروان پولیسی زور تطبیق ائدجیی بارهده خبردارلیق ائدیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab